《陈钦若时寓盘龙作诗寄之因纪吟咏之美》
宋代·欧阳澈

凛凛冰霜嚼齿牙，沈沈清夜咏檐花。摩云气逸干星斗，落纸词妍带绮霞。

醉扫麝煤奔渴骥，困纡象管引秋蛇。拟寻红树赓诗社，却日挥戈不许斜。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。